Palamente e na le Dintlo tse pedi, e leng Ntlokokoano Bosetšhaba le Lekgotla la Bosetšhaba la Diporofense.
Ntlokokoano Bosetšhaba (NA) e tlhophiwa mo dingwageng di le tlhano mo ditlhopong tsa naga.
Ka nako ya ditlhopho, batlhophi ba tlhopha kemedi e ba e ratang ka go tlhopha makoko a sepolotiki a ba a ratang.
Nngwe ya ditirokgolo tsa Ntlokokoano Bosetšhaba(NA) ke go dira melao e naga e busiwang ka yona.
Ntlokokoano Bosetšhaba e romela Melaotlhomo kwa Dikomiting go ntshetswa pele le go buisana.
Ntlokokoano Bosetšhaba e ka amogela, ya gana kgotsa ya busetsa Molaotlhomo morago kwa Dikomiting go tsweletsa dipuisano.
Palamente e na le boikarabelo jwa go sekaseka, go lekola le go baa leitlho ditiro tsa puso kgotsa karolo nngwe le nngwe ya Puso mabapi le tiragatso ya melao, tiragatso ya tekanyetsokabo le kobamelo ya Molaotheo.
Palamente e rwesa Bokhuduthamaga boikarabelo jwa go atlanegisa tekanyetso kabo ka go botsa dipotso tsa Palamente, go nna le dipuisano tsa palamente mabapi le dintlha tse di botlhokwa le ka go tshisinya go boutela ditshitshinyo tsa dintlha tse di amanang le tiro ya puso.
Ntlokokoano Bosetšhaba e na taelo ya molaotheo go tlhopha Moporesidente wa Aforika Borwa go tswa mo Malokong a yona.
Ntlokokoano Bosetshaba e na le Maloko(MPs) a le 400 a Palamente a a tlhophilweng.
Maloko a Ntlokokoano Bosetšhaba a tlhophiwa ka mokgwa wa palo ya kemedi.
Pele go ditlhopho, lekoko lengwe le lengwe le thala lenaane la bontlhopheng go ya ka go tatelano ya maina . Bontlhopheng bano. ba tlhopiwa go ya ka palo ya diboutu tse lekoko le di gapang mo ditlhophong.
Mo kopanong ya ntlha ya Ntlokokoano Bosetšhaba, Maloko a Ntlokokoano Bosetšhaba a tlhopha Batlhankedibakaedi ba Ntlo.
The Presiding Officers are entrusted to run the affairs of the NA.
Batlhankedibakaedi ba fiwa dithata tsa go tsamaisa merero ya Ntlokokoano Bosetšhaba.
Mmusakgotla le Motlatsa Mmusakgotla ba Palamente ba tsamaisa dikopano tsa Ntlokokoano Bosetšhaba.
Ba netefatsa go re Maloko a Palamente a bua ka kgololosego, fela ba latela melao ya Ntlo.
Melao ya Ntlo e letla Badulasetilo go thusa Bakaedibatlhankedi go dira tiro ya bona. Badulasetilo ba solofetswe go tsamaisa dikopano tsa Ntlo.
Go neelana ka thuso ya sepolotiki le togamaano go Babusakgotla.
Lekoko lengwe le lengwe la sepolotiki la Ntlokokoano Bosetšhaba le tlhopha Seme Segolo go tsamaisa merero ya lona..
Dime di tlhokomela Maloko a makoko a tsona.
Moeteledipele wa Ditiro tsa Puso.
Moporesidente o tlhopha Moeteledipele wa Ditiro tsa Puso yo o dirisanang le batlhankedi ba Matlo ka bobedi.
Moeteledipele wa Ditiro tsa Puso o rwala boikarabelo jwa go tlhokomelo dikgatlegelo tsa Kabinete le Ditiro tsa Palamente.
Moeteledipele wa Ditiro tsa Puso o netefatsa go re Maloko a Kabinete a dira tiro ya bona ya palamente.
Bontsi jwa tiro ya Ntlokokoano Bosetšhaba bo diragatswa kwa Dikomiting.
Dikomiti tsa Ntlokokoano Bosetšhaba di bidiwa Dikomoti tsa tiro ya Lefapha.
Tiro ya komiti nngwe le nngwe e amana le lefapha la puso le le maleba. Sekai Dikomoti tsa tiro ya Lefapha la Kgwebisano le Madirelo le dira ka dintlha tsotlhe tse di amanang le lefapha leno.
Komiti nngwe le nngwe e nale Modulasetulo go netefatsa tsamaiso ka thelelo.
Dikomoti tsa tiro ya Lefapha di na le maikarabelo a dipuisanong, dingangisano le go fetola Melaotlhomo.
Dikomiti di ka tshwara Ditheetso tsa Phatlhalatsa mabapi le molao kgotsa tse di amanang le one.
Dikomiti gape di na le boikarabelo jwa go baa leitlho le go lekola ditiro tsa mafapha a puso.
Go ya ka Molaotheo, Palamente e gapeletsega go akaretsa setšhaba go dira molao le ditsamaiso tsa yona.
Dikomoti tsa tiro ya Lefapha di gapeletsega go buisana le setšhaba go re ba kgone go neelana ka ditshwaelo ka Molaotlhomo go reetsetsa maikutlo a bona mabapi le dintlha tse di botlhokwa tsa naga.
Setšhaba se rotloediwa go tsaya karolo ka botswapelo fa Dikomiti di tshwara Ditheetso tsa Phatlhalatsa.
Batho kgotsa ditlhopa ba rotloetswa go neelana ka maikutlo a bona ka mokgwa wa go kwala kgotsa go bua ka molomo ka ga dintlha tse di ba amang.
Go tsenela dikopano tsa Dikomoti tsa tiro ya Lefapha.
Go ikgolaganya le Maloko a Palamente a a dirang mo go Ntlokokoano Bosetšhaba go botsa kgotsa go kopa tshedimosetso mabapi le tiro ya bona mo Palamenteng.
Go tsenela Ditheetso tsa Phatlhalatsa tse di tshwarwang ke Dikomoti tsa tiro ya Lefapha.
Go nna teng mo dipuisanong tsa Ntlo.sk..
Go ipelaetsa ka go kwalalela Palamente ka dintlha tse di ba tlhobang boroko. Go ipelaetsa go tshwanetse go nna le tshegetso ya Leloko la Palamente.